am tmazight. Izlan a d awardi i wulawn yarghin s ucemmudv n tira…
Di “Sadu tira… tira“, issars d marra min izemmar ad yini d marra
min war izemmar ad yini. Izlan a ssummten lehriq d tghufawin, tadvsa12
d imettvawn, aoeffar d timmuzgha.13 Fruryn d alaghi i war ittmettin.
Tira a ttinitent xaf tutlayt tamazight, xaf tallest yarezzun tifawt, xaf wfgan i
iffudn tayri, xaf umezwag14 i iffudn Arrif, xaf umettva i iffudn
tadvsa, xaf ufadi i iffudn aman, xaf weghray i iffudn anqar, xaf tussanin i
iffudent leowin, xaf useghdi i iffudn awal, xaf wawal i iffudn tira, xaf tira i
iffudn tira.
Kannuf ixs ad yari, tira nnes xsent ad ksent afray xaf tmazight,
ad yari min ghars di twengimt nnes, huma ad nessen belli netta iqqen ghar
tmazight, tamazight teqqen ghars. S manaya izzi anegh d tiqessisin a yardvent
qao iwaln n tcuni imudn s lehriq d tayri, s marra tufrayin15 n umaru.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn